el en el el en en el el el el el el el el el el en fr el en el el el el fr ca el el el el el el el el el el el el el el es en es el es el es en el el el el el el el el el el el el el el el el el el el el el el en en fr en el
Jack Fenton: Αφαντοι οι φίλοι που ήταν μαζί του στο ελικόπτερο – Τι προβληματίζει τις Αρχές – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Τρεις ημέρες μετά το φρικιαστικό δυστύχημα, όπου ο 22χρονος Jack Fenton έχασε τη ζωή του από τον είλκα ελικοπτέρου, συνεχίζονται οι έρευνες των ελληνικών Αρχών για να διαπιστώσουν τι ακριβώς συνέβη. Ο προβληματισμός είναι έντονος στην πορεία των ερευνών με θύμα τον νεαρό στα Σπάτα, σχετικά με τη στάση των φίλων που βρίσκονταν μαζί του στο ελικόπτερο και ενώ… μιλούν δεξιά και αριστερά σε βρετανικά ΜΜΕ, οι ίδιοι παραμένουν άφαντοι.
Συμφωνά με ασφαλείς πήγες ενημέρωσης, στελέχη της Επιτροπής Διερεύνησης Ατυχημάτων και Ασφάλειας Πτήσεων που έχει αναλάβει τη διερεύνηση του δυστυχήματος, πάρα τις επίμονες προσπάθειές τους να εντοπίσουν τους τρεις φίλους του Βρετανού τουρίστα που ήταν παρόντες στην τραγωδία, δεν έχουν καταφέρει να τους εντοπίσουν. Έχουν πραγματοποιήσει δεκάδες κλήσεις στα κινητά τους τηλεφωνά, εκείνα όμως παραμένουν απενεργοποιημένα από το βράδυ της τραγωδίας.
Όπως τονίζουν οι ίδιες πήγες, οι μαρτυρίες των τριών φίλων του 22χρονου είναι εξαιρετικά κρίσιμες για να διαπιστώσουν οι Αρχές τι ακριβώς συνέβη το απόγευμα της Δευτέρας στο ελικοδρόμιο των Σπάτων. Από εκεί και πέρα, όμως, οι έρευνες της αστυνομίας εστιάζουν και στο κινητό του ίδιου του θύματος, αλλά και στην κάμερα ασφαλείας της εγκατάστασης, η οποία ήταν στραμμένη ακριβώς στο σημείο που προσγειώθηκε το ελικόπτερο και έτσι τα πλάνα αναμένεται να ρίξουν φως στα αίτια του δυστυχήματος.
«Ξέχασε το κινητό του στο ελικόπτερο»
Η βρετανική εφημερίδα DailyMail σε ρεπορτάζ της αναφέρει πως ο 22χρονος επέστρεψε στο ελικόπτερο για να πάρει το κινητό του τηλέφωνο, καθώς το είχε ξεχάσει στην καμπίνα επιβατών. Ωστόσο, εντύπωση προκαλεί το γεγονός ότι παρά το ότι αποβιβάστηκε από τη δεξιά πλευρά του ελικοπτέρου, όταν γύρισε πίσω στο ελικόπτερο πέρασε κάτω από την «ουρά» σκυφτός και τον χτύπησε ο έλικας που βρίσκεται στην αριστερή πλευρά.
«Σε έναν ελεγχόμενο χώρο όπως είναι ένα ελικοδρόμιο το οποίο είχε αδειοδοτηθεί με συγκεκριμένους κανόνες από την Υπηρεσία Πολιτικής Αεροπορίας, το να αφεθεί ένας άνθρωπος, με όποιον τρόπο έγινε αυτό, να κυκλοφορεί, σε σημεία που αποδείχθηκαν φονικά εξυπακούεται ότι υπάρχει ευθύνη. Υπάρχει αντικειμενική ευθύνη του προσωπικού το οποίο είχε την εντολή και είχε και την ειδίκευση και την εκπαίδευση να μην γίνει αυτό», σημειώνει ο Φαίδων Καραϊωσιφίδης, διερευνητής αεροπορικών ατυχημάτων.
Η αεροπορική εταιρεία, Superior Air, εξέδωσε ανακοίνωση μέσω της οποίας αναφέρει πως τηρήθηκαν όλα τα πρωτοκολλά ασφάλειας.
«Η εταιρεία μας εφάρμοσε απόλυτα κάθε προδιαγραφή και κανόνα ασφαλείας, ενώ, όπως πάντοτε, είχε μεριμνήσει για την αναλυτική ενημέρωση των επιβατών, τόσο με ειδικό video, που έλαβαν όταν έγινε η κράτηση της πτήσης και ετέθη εκ νέου στη διάθεσή τους ηλεκτρονικά, κατά την είσοδο στο ελικόπτερο, όσο και με προφορική παροχή οδηγιών και επίδειξη, σχετικά με τους κανονισμούς και τις διαδικασίες ασφαλείας και επιβίβασης/αποβίβασης». Οι αρμόδιες Αρχές θα αναζητήσουν τους φίλους του 22χρονου αλλά και τυχόν επιπλέον αυτόπτες μάρτυρες της τραγωδίας.
«Κανείς δεν μας καθοδήγησε»
Από την άλλη, ο ένας από τους τρεις φίλους του 22χρονου υποστηρίζει στη Daily Mail πως κάνεις από την εταιρεία δεν τους είπε προς τα πού να κινηθούν μετά από την αποβίβαση. «Δε δόθηκαν οδηγίες κατά την έξοδο από το ελικόπτερο και κανείς δεν μας συνόδευσε. Το μόνο που έκαναν ήταν να μας άνοιξαν τις πόρτες. Αποβιβαστήκαμε και κανείς δεν εμπόδισε τον Τζακ να πάει στο πίσω μέρος του ελικοπτέρου. Δεν ήταν στο τηλέφωνό του. Γιατί γύρισε προς το πίσω μέρος δεν ξέρω».
Οι γονείς του Fenton βρίσκονταν στην Αγγλία την ώρα της τραγωδίας, η μητέρα του Βικτόρια μίλησε για τον γιο τους που είχε πάει στη Μύκονο για τις καλοκαιρινές του διακοπές.
«Μάθαμε τι συνέβη μόλις στις 22.00 το βράδυ. Είμαστε συντετριμμένοι. Ήταν το πιο υπέροχο παιδί. Ο Τζακ είχε ταξιδέψει στην Ελλάδα με μερικούς από τους φίλους του. Ήταν έξω το προηγούμενο βράδυ, αλλά δεν είχε πιει τίποτα όλη μέρα χθες εκτός από νερό. Αυτός και οι φίλοι του ήταν όλοι νηφάλιοι».
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
“Εμείς οι Έλληνες” από την Θεατρική Ομάδα Μυκόνου
Κυκλάδες: Η αποθέωση της απλότητας (part 1)
Κυκλάδες: Νέο ταχύπλοο στα ενδοκυκλαδικά δρομολόγια
Κοπανιστή Μυκόνου: το τυρί που θα έπρεπε να ’χει τη φήμη του ροκφόρ
Κίνδυνος… «θάνατος» στο γήπεδο μπάσκετ στην Λάκκα – Πλήρης Αδιαφορία του Δήμου (Φωτό)
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: JACK FENTON, NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΛΙΚΟΠΤΕΡΟ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΤΑ ΝΕΑ ΤΗΣ ΜΥΚΟΝΟΥ